  Майя Бывальцева Кизнерын хими ожтӥрлыкез быдтонъя заводын берпуметӥзэ объектэз усьтӥзы. Хими ожтӥрлыкез кышкыттэмлыко возёнъя но быдтонъя федерал управленилэн кивалтӥсез Валерий Капашин вылэ чӧлскыса, со сярысь ивортэ Интерфакс. «10-тӥ пӧсьтолэзе объектлэн бурпуметӥез корпусэз усьтэмын — люизитэз быдтонъя юрт», — вераз Капашин. Толло нуналысен «Кизнер» объектын ви-иксэз но люизитэз огдыре быдтон радъямын. Капашин тодэ вайытӥз, Россиын хими ожтӥрлыкез быдтон таяз арын йылпумъямын луоз, чакламлэсь одӥг арлы вазьгес. Озьы ик солэн верамезъя, туннэ нуналлы кунамы 99,2 процентэз хими ожтӥрлык быдтэмын. Тегъёс: Мерлык Кизнер Удмуртия химиожтӥрлык  